Author: HP
Last saved by: Obec Zemianske Kostoľany
Company: Hewlett-Packard Company

OBEC ZEMIANSKE KOSTOĽANY

Spojená výročná správa za konsolidovaný celok  obce  Zemianske Kostoľany
 
za rok 2015

vypracovaná v zmysle § 20 zákona č. 431/2002 Z.z. o účtovníctve v platnom znení

Predkladá: 		Ing. Janka Súkeníková
Spracovateľ:		Ing. Janka Súkeníková 

Úvodné slovo 

Spojená výročná správa za konsolidovaný celok obce Zemianske Kostoľany za rok 2015 poskytuje dôležité informácie o obci a jej organizáciách ako konsolidovanej účtovnej jednotky, základne informácie o majetkovej a finančnej situácii obce a zároveň  formou tabuliek a čísiel hodnotí, ako obec nakladala s finančnými prostriedkami v roku 2015.
    
Identifikačné údaje obce 
                                                                                  
Obec Zemianske Kostoľany je samostatný územný samosprávny a správny celok Slovenskej republiky, ktorý sa riadi zákonom č. 369/1990 Z. z. o obecnom zriadení v znení neskorších zmien a doplnkov a ústavou Slovenskej republiky.
Združuje osoby, ktoré majú na jej území trvalý pobyt. Obec je právnickou  osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a potreby jej obyvateľov.

Identifikačné údaje :
Názov:  		Obec Zemianske Kostoľany
Adresa:		ul. 4. apríla 60/28  
IČO: 			00651001
DIČ: 			2021201677
Právna forma : 	právnická osoba 
Kontakt:		046/5466177, 5466181, 5466019 
			podatelna@zemianskekostolany.sk
			starosta@zemianskekostolany.sk
			ekonom@zemianskekostolany.sk

Symboly obce :

                                                
        ERB                           		   VLAJKA		      	            PEČAŤ

Organizačná štruktúra a identifikácia vedúcich predstaviteľov 
Starostka obce
	Ing. Jana Školíková
Obecné zastupiteľstvo k 31.12.2015
PaeDr. Ivana Plachá			Mgr. Iveta Melišková	
Peter Rybár				Ing. Marek Rolinec
Ing. Bronislav Bajgar			Vladimír Matejov
Bohdana Pilchová 			Bc. Peter Hurtiš 
Miroslav Semaník
Obecné zastupiteľstvo rokovalo na 12 zasadnutiach na ktorých bolo prijatých 123 uznesení,  schválených  6 všeobecne záväzných  nariadení, Program rozvoja obce Zemianske Kostoľany  a Štatút obce Zemianske Kostoľany.

Komisie obecného zastupiteľstva a ich zloženie k 31.12.2015

Komisia finančná 
Predseda : 	Peter Rybár 		 	Členovia :	Ing. Martina Tonhauzerová
									Ing. Janka Súkeníková 
									Ing. Bronislav Bajgar 
									Marta Preťová
Komisia stavebná a územného rozvoja obce 
Predseda : 	Vladimír Matejov			Členovia :	Miroslav Semaník
									Eva Rauová 
									Ing. Miloš Kočan
									Ing. Bohumír Matejovič		
Komisia kultúry, vzdelávania a športu  
Predseda : 	PaedDr. Ivana Plachá		Členovia :	Bohdana Pilchová
									Milan Pleško
									Valéria Oršulová												Viera Hulínyiová			 
Komisia sociálnych vecí a bytovej politiky 
Predseda : 	Mgr. Iveta Melišková		Členovia : 	Ľubica Gerhátová
									Alena Milová			
Komisia ekológie, životného prostredia, ochrany verejného poriadku a bezpečnosti
Predseda :	Bc. Peter Hurtiš			Členovia :	Ing. Marek Rolinec
									Ing. Martin Mokoš
									Ing. Oliver Bartolen
Komisia pre konflikt záujmov 
Predseda :	Ing. Marek Rolinec		Členovia :	Bohdana Pilchová
									Vladimír Matejov 
	
K 31. 1. 2015 obec zamestnávala 40 zamestnancov na pracovnú zmluvu, z toho:

Matričný úrad a úsek všeobecnej správy : 
				Mgr. Erika Matejovičová – matrikárka a samostatný odb.referent 
				Ing. Vladimíra Sliepková  - matrikárka (materská dovolenka)

Ekonomický úsek : 	
Ing. Martina Tonhauzerová – ekonóm, účtovník
			Ing. Janka Súkeníková – rozpočtár, referent pre bytovú politiku  
Úsek správy daní a poplatkov : 
Katarína Pastuchová - správca daní a poplatkov (od 09/2015 dlhodobo PN)
Ing. Júlia  Hvojníková – správca daní a poplatkov (od 09/2015)
Odbor miestneho a bytového hospodárstva : 
Ing. Peter Ďanovský - vedúci odboru MaBH   
Eva Rauová - referentka a mzdová účtovníčka   
Ľubomír Mojžiš - vodič 
Vladimír Hancko- vodič, údržbár
            		Marián Vrtiel- vodič, údržbár
            		Vladimír Vrtiel- vodič, údržbár
           			Anton Ďuračka- záhradník, údržbár
            		Marcela Šuranská - upratovačka a správca zdravotného strediska
            		Mária Mikulová- správca domu smútku a cintorína
			Anna Hulíniová – správca tržnice
Úsek kultúry : 	Viera Hulínyiová - vedúca Domu kultúry SNP, referent pre kultúru 
           			Andrea Kopálová- pracovníčka v knižnici 
           			Marcela Púčiková- upratovačka (od 09/2014 dlhodobo PN)
            		Michaela Tkáčiková- upratovačka
			Ľudmila Čupcová  - upratovačka
Úsek MŠ :          	Ľubica Pastieriková- riaditeľka materskej školy
            Vladimíra Pilátová- učiteľka materskej školy
          			Bc. Veronika Pekárová Jančovič - učiteľka materskej školy(materská dov.)
			Bc. Dorota Včelková- učiteľka materskej školy
Mgr. Miroslava Sluková – učiteľka materskej školy
Paulína Milová – učiteľka materskej školy
Bc. Zuzana Hutárová – učiteľka materskej školy
Dana Pažická- vedúca školskej jedálne
Zdenka Šimková – kuchárka 
          			Miroslava Vážanová – kuchárka
Jana Hvojníková- školníčka
			Estera Filipiová- školníčka, upratovačka 
			Diana Valentovičová - kuchárka (materská dovolenka)
Úsek sociálnych vecí :  
			Mária Hulíniová- opatrovateľka
			Zuzana Pilchová- opatrovateľka
			Eleonóra Kučerková- opatrovateľka
			Jana Staňová- opatrovateľka (dlhodobo PN od 05/2015)
			Mariana Repiská - opatrovateľka
			Anna Oršulová – opatrovateľka

Hlavný kontrolór: 	Ing. Jozef Krett, zvolený do funkcie  obecným zastupiteľstvom  uznesením č. 18/10 zo dňa 6. apríla 2010 na obdobie  6 rokov. V roku 2015  hlavný kontrolór pracoval v zmysle plánu práce schváleného Obecným zastupiteľstvom  v Zemianskych Kostoľanoch.

V 1. polroku 2015 sme z dôvodu dlhodobej práceneschopnosti zamestnankyne obce v robotníckej  profesii boli nútení riešiť jej neprítomnosť formou zastupovania. Na toto miesto bola  prijatá uchádzačka Marcela Šuranská, ktorá vykonáva upratovacie práce  a plní správcovské povinnosti v budove zdravotného strediska. 
Na základe výzvy Úradu práce, sociálnych vecí a rodiny v Prievidzi sme sa zapojili do projektu vytvárania pracovných miest pre dlhodobo  nezamestnaných občanov, ktorí spĺňali podmienku veku do 29 rokov alebo nad 50 rokov a doba ich evidovania na úrade práce presiahla 12 mesiacov.  Doba, na ktorú sa pracovný pomer uzatvára, je 6 mesiacov. V rámci tohto projektu boli do zamestnania prijatí – Erika Matušková, Ing. Júlia Hvojníková,  Ján Pastierik a Bc. Martin Pastierik. Úrad práce hradil obci mzdové náklady vo výške 95 % , zvyšných 5% pokryli vlastné zdroje obce.
V 2. polroku 2015 z dôvodu dlhodobej práceneschopnosti referentky na úseku daní a poplatkov  bolo toto miesto na obdobie zastupovania obsadené Ing. Júliou Hvojníkovou,  ktorá na danom úseku viackrát vykonávala činnosti prostredníctvom projektov UPSVaR  a  získala tak  vedomosti a zručnosti v danej oblasti.  
V MŠ boli v mesiaci september prijaté do pracovného pomeru 2 učiteľky, Paulína Milová zo Zemianskych Kostolian ako náhrada za učiteľku, ktorej skončil pracovný pomer uzavretý na dobu určitú a Bc.  Zuzana Hutárová z Bystričian na zastupovanie počas čerpania materskej a rodičovskej dovolenky. 
Obec sa znovu zapojila do projektu „Šanca na zamestnanie“ realizovaným Úradom práce, sociálnych vecí a rodiny v Prievidzi a na dobu určitú 9 mesiacov poskytla zamestnanie štyrom našim spoluobčanom - Karina Beláková - zaradená na úsek daní a poplatkov obecného úradu,  Blanka Peštová - pomocná sila v kuchyni jedálne materskej školy,  Ľuboš Plachý - pomocná sila na údržbárske práce v základnej škole,  Erika Matušková - pomocná sila na administratívne práce       v základnej škole.  Mzdové náklady vo výške  minimálnej mzdy, náklady na ochranné pracovné pomôcky a pracovné náradie preplácal obci Úrad práce, sociálnych vecí a rodiny v Prievidzi vo výške 95%, zvyšných 5% pokryli vlastné zdroje obce. 
 
Obecný úrad
-	je výkonným orgánom obecného zastupiteľstva a starostu obce, zabezpečuje organizačné a administratívne veci. Prácu obecného úradu organizuje starostka obce .

Obecný úrad má pre verejnosť  stanovené úradné hodiny a stránkové dni nasledovne:
Pondelok 		od  	7,30   do  15,00 hod	
Utorok 		od	7,30   do  14,00 hod
Streda 		od 	7,30   do  17,00 hod
Štvrtok 		nestránkový deň	
Piatok 		od 	7,30   do  12,00 hod
	Každý deň v čase od 12.00 hod. do 12.30 hod. majú zamestnanci obce obedňajšiu prestávku a zamestnanec matriky denne v čase od  11,30 do 12,00 hod. zabezpečuje donášku aj odnášku pošty.
 	Pracovná doba zamestnancov obce je:
Pondelok 		od  	7,00   do  15,30 hod	
Utorok 		od	7,00   do  14,00 hod
Streda 		od 	7,00   do  17,00 hod
Štvrtok 		od  	7,00   do  15,30 hod	
Piatok 		od 	7,00   do  13,00 hod

Poslanie, vízie a ciele

Poslaním našej obce je vytvárať priaznivé podmienky pre jej rozvoj a prosperitu obyvateľov a poskytovať vysokokvalitné a dostupné služby pre všetkých občanov.
Zemianske Kostoľany tak budú bezpečným a prosperujúcim miestom, ktoré bude priťahovať návštevníkov svojou prírodnou scenériou a zachovaným kultúrnym a historickým bohatstvom.
Strategické ciele obce sú zamerané na zvyšovanie kvality života občanov, podporu podnikateľského prostredia, skvalitňovanie životného prostredia v obci a zvyšovanie efektívnosti vzájomnej spolupráce v rámci obce ako i regiónu. 
 Obec Zemianske Kostoľany v roku 2015 úspešne napĺňala stanovené ciele obce a bola Národným informačným strediskom SR, a.s. vyhodnotená za rok 2015 ako obec stabilného rozvoja a zaradená medzi 37,7% miest a obcí, ktoré získali Pečať rozvoja obce. Vyhodnotenie bolo výsledkom ratingu na základe ekonomických údajov, legislatívy a rozpočtovej zodpovednosti.

Základná charakteristika obce 

Obec združuje osoby, ktoré majú na jej území trvalý pobyt. Je právnickou  osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a potreby jej obyvateľov.

Rozpočtové organizácie v zriaďovateľskej pôsobnosti obce

Názov rozpočtovej organizácie | Sídlo rozpočtovej organizácie | Zmena /zriadenie, zrušenie, zmena formy právnickej osoby/ | Štatutárny orgán
Základná škola Zemianske Kostoľany | J. A. Komenského 161/1, Zem.Kostoľany | 1. 1. 2002 | Mgr. Miroslava Hepnerová
Správa pamiatok obce Zemianske Kostoľany | 4. apríla 60/28, 972 43 Zemianske Kostoľany | zriadená 26. 2. 2014 | Ing. Peter Ďanovský

1. Základná škola,  J. A. Komenského 161/6, Zemianske Kostoľany,        
  IČO: 36126829
Prenesené kompetencie ZŠ 
                         	
Normatívne finančné prostriedky: 				230 208 €
- mzdy								140 985 €
- poistné					 			  49 481 €
- tovary a služby			  			  39 001 €
- bežné transfery			       			       741 €

Nenormatívne finančné prostriedky:				    3 649 €
- vzdelávacie poukazy						    2 772 €
- príspevok na žiaka zo soc. znevýhodneného prostredia	       389 €
- príspevok na učebnice					       308 €

Originálne kompetencie ZŠ

Príjmy v celkovej výške 						    9 718 €
 - poplatky za školský klub, stravu, úroky z účtov finančného hospodárenia, poskytnuté dary vo forme ovocia (ovocných nápojov) pre žiakov,  ktoré si účtovná jednotka eviduje vo svojom účtovníctve.
 
Výdavky v celkovej výške 						  87 570 €
- základná škola z týchto prostriedkov hradí náklady na bežnú prevádzku,  údržbu a dofinancované boli osobné náklady na  prenesený výkon štátnej správy.   

2. Správa pamiatok obce Zemianske Kostoľany, ul. 4. apríla 60/28, Zemianske Kostoľany, IČO: 42284279

-	základným účelom, pre ktorý bola RO zriadená, je správa kultúrnych pamiatok v obci Zemianske Kostoľany.

Príjmy v celkovej výške						   1 969 €
-	príjmy z dobropisov od dodávateľov energií

Výdavky v celkovej výške 						   6 594 €
-	RO z týchto prostriedkov uhradila náklady na energie a údržbu parku (kosenie).

Obec z pohľadu histórie až po súčasnosť,
 geografické a demografické údaje

Obec Zemianske Kostoľany  sa nachádza na ľavom brehu rieky Nitry, 5 km južne od Novák. Na západe je chotár obce ohraničený južnými výbežkami Malej Magury a na východe svahmi a hrebeňmi Vtáčnika.  Obec sa skladá z častí Zemianske Kostoľany a Dolné Lelovce.                      Z administratívneho hľadiska je obec začlenená do okresu Prievidza a  Trenčianskeho samosprávneho kraja.
K 31. 12. 2015 sme evidovali  1740  občanov (840 mužov a 900 žien), čo je úbytok oproti predchádzajúcemu roku   o 8 občanov. Do registra obyvateľov sme zapísali 16 novonarodených detí, naopak zomrelo 28 našich spoluobčanov, z toho 12 obyvateľov Domu sociálnych služieb. Svoj nový domov u nás v obci našlo 40 prisťahovaných občanov, z obce sa odsťahovalo 36 občanov. Manželstvo uzavrelo 12 občanov.
Prvá písomná zmienka o obci je z roku 1331. V metačnej listine, ktorá vymedzuje hranicu jej chotára, sa obec prvýkrát spomína pod názvom Coztulan.
História obce je spätá so šľachtickým rodom Kostolániovcov, ktorí sem v 15. storočí preniesli svoje rodové sídlo z Hrádku v dnešnom Kamenci pod Vtáčnikom, a vybudovali si okolo r. 1600 ako nové sídlo rodu kaštieľ. Rodina Kostolániovcov plne ovládala obec až do roku 1848, kedy bolo v Uhorsku zrušené poddanstvo. Svoje majetky tu mali aj Rajčániovci, rodina Papež a krátko aj bojnickí Pálfiovci. Časť obce Dolné Lelovce patrila šľachtickej rodine Tarnóczyovcov. Podľa súpisu domov v r. 1601 sa uvádza v obci 55 domov, pričom takmer polovica z nich – 27 – bolo šľachtických, a ako jediní majitelia pozemkov sa uvádzajú práve Kostolániovci. To sa odrazilo aj    v pomenovaní obce, keď práve v tomto súpise sa prvýkrát uvádza ako Kostoľany.
Vďaka rodu Kostolániovcov, ktorí prijali Lutherovo učenie, našla reformácia svoje zázemie aj v Zemianskych Kostoľanoch. V r. 1736 bol posvätený artikulárny evanjelický kostol, ktorý bol viac ako 200 rokov jediným evanjelickým kostolom na Hornej Nitre.
Zemianske Kostoľany boli po celé stáročia neveľkou obcou, ktorej obyvatelia sa živili poľnohospodárstvom a remeslami. Ojedinelým remeslom bolo sitárstvo, ktorému sa v 18. storočí venovali v dvoch remeselných dielňach.
Hospodársky rozvoj zaznamenala obec až pred 2. svetovou vojnou, kedy sa v chotári obce za riekou Nitrou začalo s výstavbou vojenských objektov. Tu umiestnená vojenská posádka zohrala významnú úlohu v príprave Slovenského národného povstania a obec sa stala jedným z centier protifašistického odboja na Hornej Nitre.
Skutočný rozmach však prišiel až po roku 1945. Vďaka výstavbe tepelnej elektrárne sa obec začala rýchlo rozrastať. Pribudli nové domy a byty, škola, obchody a služby pre obyvateľov, ktorých počet v 70. rokoch presiahol 2000. Spolu s ďalšími výrobnými podnikmi v obci a jej blízkom okolí poskytujú dnes zamestnanie obyvateľom obce a okolia. Zemianske Kostoľany sa tak z malej nevýznamnej dedinky stali významným hospodárskym centrom nielen Hornej Nitry.
V súčasnosti katastrálna výmera obce je 7,77 km².  

Kultúrno-historické pamiatky na území obce

V obci sa nachádzajú tieto kultúrno - historické pamiatky:
Renesančný kaštieľ - postavený bol okolo roku 1600 na starších základoch, neskôr upravovaný, ale zachoval si typické renesančné prvky. Z pôvodne štvorvežového opevneného kaštieľa ostala časť dvojpodlažnej budovy s dvoma nárožnými vežami. Vstupná brána mala pôvodne padacie zariadenie. V miestnostiach sú valené klenby s lunetami, na poschodí drevené trámové stropy. 
„Karolkin kaštieľ“  bol postavený v 1. polovici 17. st. v renesančnom štýle a upravený koncom 19. st. Dvojpodlažná budova má obdĺžnikový pôdorys a dva okrúhle nárožné arkiere. Nad oknami sú kamenné rímsy. Miestnosti majú krížové a valené klenby s lunetami. Dnes je                 v súkromnom vlastníctve.
„Kišasonkin kaštieľ“ bol postavený v roku 1727, v roku 1815 bol prestavaný do podoby empírovej vilky s otvorenou stĺpovou lodžiou. Fasáda je členená pilastrami a rímsami, zakončená štítmi. Na prízemí sú miestnosti s krížovými hrebienkovými a valenými klenbami s lunetami, na poschodí sú tzv. pruské klenby a rovné stropy. Dnes slúži na školské účely. Nehnuteľnosť je vo vlastníctve obce.
Areál evanjelického kostola - Evanjelický kostol je postavený v barokovom slohu a bol posvätený v roku 1736. Koncom 18. st. bol upravený na spôsob tolerančných chrámov (bez veže a zvona). Fasáda má polkruhový vykrojený štít. Interiér kostola je bohatý na umelecké skvosty – oltár je ranobarokový z konca 17. st., s ušnicovým ornamentom. Je postavený pred rokokovou drevenou stenou a dopĺňajú ho štyri rokokové svietniky z pol. 18. st. Pôvodná je aj patronátna lavica donátorov kostola rodiny Kostolániovcov z roku 1742. Kazateľnica, krstiteľnica a lavice sú neskorobarokové z konca 18. st. Vzácnosťou je drevený organ z konca 17. st. Zvonica, neskorobaroková stavba z konca 18. st., má murovanú spodnú časť a ihlanovú strechu pokrytú šindľom. Artikulárne kostoly nesmeli mať vežu so zvonom, preto bola v blízkosti kostola postavená osobitná zvonica. Krypta, súčasťou cintorína v areáli evanjelického kostola je aj krypta zakladateľov a donátorov kostola rodiny Kostolániovcov.
Renesančná stavba „sýpka“ - budova bola postavená okolo roku 1580, je to najstaršia stavba v obci. Pôvodne slúžila ako obytná veža. Má štvorcový pôdorys s dvomi podlažiami, fasádu členenú sgrafitom s esovitým pásom v podstreší. Slúžila ako hospodárska budova, v súčasnosti sa nevyužíva. Nehnuteľnosť je vo vlastníctve obce.
Kostol sv. Jána Krstiteľa je postavený v rokoch 1699 – 1701 v pseudorenesančno – ranobarokovom slohu. Má jednu loď s polygonálnym uzáverom presbytéria, predstavanú vežu        a pristavanú sakristiu. Hlavný oltár je barokový z roku 1713 so sochou sv. Jána Krstiteľa uprostred. Bočný oltár Nanebovzatia Panny Márie je barokový, bol vytvorený okolo roku 1700 a pôvodne umiestnený v Kostole Nanebovzatia Panny Márie v časti obce Dolné Lelovce. Kazateľnica je baroková z roku 1752 so sochami Dobrého pastiera a štyroch anjelov. Krstiteľnica je baroková, kamenná z roku 1730. Pod kostolom je krypta rodiny Kostolániovcov, v ktorej sú pochovaní Štefan a Žigmund Kostoláni, zakladatelia kostola.
Kúria – barokovo-klasicistická budova z 2. pol. 18. st., prestavaná  r. 1840. Dvojpodlažná budova s päťosovou fasádou, členenou pilastrami. Strecha je manzardová. Nehnuteľnosť je vo vlastníctve obce.
Kúria „Jožičkina“ – barokovo-klasicistická budova zo zač.  18. st.  Jednopodlažná budova s obdĺžnikovým pôdorysom, dvorová fasáda má stĺpový portikus. Vlastníctvo tejto nehnuteľnej kultúrnej pamiatky nie je vysporiadané.

Plnenie funkcií obce
Obec Zemianske Kostoľany uzavrela 199 zmluvných vzťahov, a to nájomné zmluvy, kúpno-predajné zmluvy, zmluvy o poskytnutí dotácií z rozpočtu obce, zmluvy na obstaranie tovarov a služieb alebo zmluvy na obstaranie energií.
Do registratúrneho (podacieho) denníka došlej a odoslanej pošty sme v priebehu roka 2015 zaevidovali a vybavili 2008  podaní. Do tohto počtu nie sú zaradené došlé a odoslané faktúry, ktoré sa evidujú osobitne. Došlých faktúr bolo zaevidovaných 586, odoslaných 76, odoslaných objednávok  49.
Obci boli doručené tri podania označené ako sťažnosť a jedno podanie označené ako petícia.  
V roku 2015 bolo schválených šesť záväzných noriem: 
•	o verejnom obstarávaní
•	dodatok č. 1 k Smernici o verejnom obstarávaní 
•	o organizovaní verejných kultúrnych podujatí a verejných športových podujatí 
•	o činnosti zboru pre občianske záležitosti
•	o tvorbe interných predpisov
•	o cestovných náhradách 

V záujme zabezpečiť otvorenejšiu komunikáciu s občanmi obec v roku 2015 zaviedla bezplatnú službu sms-oznamov, podstatou ktorej je doručovanie oznamov miestneho rozhlasu prostredníctvom sms do mobilných telefónov občanom, ktorí o aktivovanie tejto služby požiadali. Ďalej bola zavedená bezplatná služba „Odkaz pre starostu“, prostredníctvom ktorej môžu občania nahlásiť problém v obci (napr. poruchu verejného osvetlenia, čiernu skládku, atď...). Obec taktiež vytvorila svoj vlastný profil na sociálnej sieti facebook s menom Obec Zemianske Kostoľany, kde majú občania možnosť oboznámiť sa s rôznymi aktivitami obce.  Zatiaľ poslednou bezplatnou službou, ktorú obec zaviedla v roku 2015 je prístup do wifi siete v centre obce a v budove zdravotného strediska.
V roku 2015 sa obec zamerala aj na požiarnu ochranu v obci. V rámci projektu "Hasičská zbrojnica pre deti, mládež a dobrovoľníkov", ktorý podporili Slovenské elektrárne, a.s., člen skupiny ENEL sumou 6 000 eur, boli v mesiaci septembri vymenené na budove hasičskej zbrojnice všetky okná a dvere. Cieľom tejto aktivity je znížiť náklady na vykurovanie hasičskej zbrojnice a dosiahnuť tepelnú úsporu. Koncom roka prebehla v budove rekonštrukcia sociálnych zariadení. Obecné zastupiteľstvo zmenou rozpočtu obce na rok 2015 schválilo nákup hasičského vozidla v sume 12 000 eur, čo sa obci aj podarilo zabezpečiť kúpou používaného vozidla Tatra 148 CAS 32. Tento typ hasičského vozidla je možné odovzdať Ministerstvu vnútra Slovenskej republiky na zabezpečenie jeho obnovy a dovybavenia, čím sa zvýši jeho hodnota na približne    140 000 eur. V mesiaci októbri obec prevzala od ministra vnútra SR pre účely obce                         a Dobrovoľného hasičského zboru protipovodňovový vozík. Pomocou jeho vybavenia bude obec schopná lepšie predchádzať prípadným povodniam, ale aj zabezpečovať odstraňovanie  prípadných povodňových následkov na obecnom majetku, aj na majetku občanov. Ku zmenám došlo               aj v zložení výboru miestneho dobrovoľného hasičského zboru. Na členskej schôdzi si dobrovoľní hasiči zvolili nový výbor, ktorý hneď začal pracovať na aktualizácii stanov a v spolupráci s obcou na inventarizácii majetku obce zvereného na účely požiarnej ochrany.  
Odpadové hospodárstvo
Odber,  zvoz a spracovanie zmesového komunálneho odpadu, stavebného a separovaného odpadu zabezpečuje firma Vepos Nováky. Za vyseparovaný odpad si uplatňujeme príspevok z Recyklačného fondu. Zber nebezpečných a elektronických odpadov, opotrebovaných pneumatík uskutočňuje spoločnosť Marius Pedersen. Obec má od roku 2009 uzatvorenú zmluvu s organizáciou s ENVI–PAK, ktorá podporuje systém zberu odpadov z obalov priamo od občanov v obci a zabezpečuje tiež kvalifikované poradenstvo v oblasti triedeného zberu odpadov. Poskytuje priamu platbu za všetok vyzbieraný a recyklovaný odpad z obalov pochádzajúci z domácností vzniknutý na území obce bez ohľadu na jeho množstvo. 
Oblasť financií a majetku
V oblasti financií sme sa spoločne s obecným zastupiteľstvom zamerali na schválenie zásadných plánovacích dokumentov, ako záverečného účtu obce za rok 2014 bez výhrad, súhrnnej výročnej správy konsolidovaného celku obce za rok 2014, zmien rozpočtu na rok 2015 (konkrétne prijali poslanci  4 zmeny rozpočtu obce a 1 zmena bola schválená dňa 31.12.2015 starostkou obce na základe poverenia  uznesením OZ č. 123/15) a schválenie  rozpočtu obce na rok 2016. V zmysle zákona o účtovníctve bol spracovaný audit obce za rok 2014. Starostkou obce bola menovaná inventarizačná komisia na vykonanie riadnej inventarizácie majetku a záväzkov a rozdielu majetku a záväzkov k  31.12.2015. 
V oblasti správy majetku sa realizovalo:
•	odpredaj pozemku parc. č. 957/6 o výmere 88 m2, pozemok parc. č.  957/7 o výmere  222 m2,  pozemok parc. č. 657/9 o výmere 76 m2, 
•	pridelenie nájomných bytov na ul. Kpt. Weinholda č. 682/52 a 683/53, 
•	vyňatie kaštieľa zo správy majetku základnej školy a zverenie tohto majetku do správy rozpočtovej organizácii Sprava pamiatok obce Zemianske Kostoľany,
•	vyradenie a likvidácia neupotrebiteľného majetku obce v zmysle zápisov z inventarizácie konanej k 31.12.2013, 
•	súhlas k zriadeniu Súkromného centra špeciálno-pedagogického poradenstva a prenájom nebytových priestorov v budove zdravotného strediska tomuto centru,
•	prijatie úveru vo výške 150 000,00 EUR na účely zabezpečenia financovania investičného projektu Rekonštrukcia verejného osvetlenia v obci Zemianske Kostoľany - finančné prostriedky budú obci „vrátené“ prostredníctvom dotácie schválenej Ministerstvom hospodárstva SR v roku 2016

Oblasť sociálnych vecí a bytovej politiky
Aktivity na tomto úseku zabezpečovala prevažne komisia sociálnych vecí a bytovej politiky. Najdôležitejšou úlohou na tomto úseku bolo posudzovanie podkladov na pridelenie uvoľňovaných  nájomných bytov vo vlastníctve obce. V priebehu roka sa komisia zaoberala a pripravila podklady na pridelenie 8 nájomných bytov a 3 predĺženia nájomných zmlúv k nájomným bytom. Obec na základe posúdenia komisie poskytla občanom jednorazové dávky sociálnej pomoci, peňažné poukážky pre občanov nad 80 rokov veku, peňažné poukážky pre deti v hmotnej núdzi. Obec tiež zabezpečila prostredníctvom  UPSVaR dotácie na podporu výchovy k stravovacím návykom dieťaťa ohrozeného sociálnym vylúčením  a dotácie na podporu výchovy k plneniu školských povinností dieťaťa ohrozeného sociálnym vylúčením  pre  6 detí. 

Oblasť kultúry

Na úseku kultúry sme zabezpečili množstvo tradičných kultúrnych podujatí, ktoré sa každoročne opakujú, niektoré obohatené o nové nápady a spestrenia. Spomenúť môžeme reprezentačný ples obce, fašiangy, krajskú prehliadku folklórnych súborov, stavanie mája, prehliadku činnosti SZUŠ Xoana, MDD, Beh SNP, Jeseň je dar, Krištáľová váza, vianočné trhy s príchodom Mikuláša, Batôžkový Silvester.

Pekné počasie a chuť stretnúť sa s priateľmi, ochutnať dobrý guláš, či stráviť príjemné chvíle pri počúvaní hudby, prilákalo na Dni obce 2015 opäť mnoho návštevníkov. V sobotu dopoludnia sa rozbehli v plnom prúde prípravy na Medziuličný turnaj - Memoriál Jána Ziaťku       a registrácia družstiev na súťaž vo varení tradičného guláša, podvečer sa konala v DK SNP tanečná zábava s DJ Rudom Cígerom. Slávnosti sa v  nedeľu začali ekumenickou omšou za obec a jej občanov v rímskokatolíckom kostole sv. Jána Krstiteľa.  Popoludní bol pripravený kultúrny program na terase pred DK SNP, kde okrem iného nechýbali stánky s medovníkmi a ponukou tradičných remeselných výrobkov. V kultúrnom programe sa predstavili dievčatá z rockovej hudobnej skupiny ONE REASON, folklór bol zastúpený miestnym Folklórnym súborom Domovina. Milovníkov stredného prúdu potešil svojimi piesňami operetný spevák František Šlenker. Hudobnú časť popoludnia uzavrela obľúbená Poluvská cimbalovka. Počas hudobného programu boli na parkovisku pri dome kultúry pripravené pre deti rôzne atrakcie ako Rímske hry, chodúle, skákacie hrady, maľovanie na tvár a zábavní maskoti. Ženy z miestneho klubu dôchodcov pripravili pre nás všetkých chutné občerstvenie. Zahanbiť sa nedali ani eRKári, ktorí okrem rôznych drobných darčekových predmetov vlastnej výroby ponúkali aj skvelé palacinky. 

70. výročie oslobodenia našej obce sme si ako jednu z najvýznamnejších historických udalostí pripomenuli kladením vencov pri pamätníku SNP za účasti vedenia obce, zástupcov organizácie SZPB a rodiny Pavla Weinholda dňa 11. apríla 2015.  Pri tejto príležitosti boli v renesančnom parku pripravené ukážky historických zbraní, pušiek a rôznej techniky z II. svetovej vojny, ktoré prezentovali členovia Klubu vojenskej histórie Levice.

V máji 2015 sme si pripomenuli 50. výročie tragickej udalosti v našej obci – pretrhnutie hrádze s popolčekom ENO. Táto tragédia si vyžiadala 4 ľudské životy, spôsobila obrovské materiálne, ekologické a ekonomické škody.  Pamätná tabuľa bola odhalená 26. júna pred DK SNP za účasti pozostalých obetí tragédie za účasti predsedu Trenčianskeho samosprávneho kraja Ing. Jaroslava Bašku a ďalších zástupcov štátnych orgánov a Elektrární Nováky, závod Zemianske Kostoľany.

V priebehu roka sme pripravili pre našich občanov, či jubilantov pri rôznych príležitostiach občianske obrady. V tomto roku sme dvakrát privítali v obradnej miestnosti novonarodené deti a jubilantov z radov občanov. Slávnostným obradom sme si pripomenuli Deň učiteľov, na ktorom vedenie obce Zemianske Kostoľany  ocenilo plaketou Jána Amosa Komenského  Mgr. Teréziu Pagáčovú za celoživotné dielo v oblasti vzdelávania a pôsobenia  v Základnej škole J. A. Komenského, prijali sme manželov, ktorí oslavujú okrúhle výročie uzavretia manželstva, pripravili sme rozlúčku predškolákov s materskou školou a deviatakov so základnou školou, nevynímajúc obrady uzavretia manželstva. Spomienkové obrady sme pripravili pri príležitosti 71. výročia SNP a Pamiatky zosnulých. 

Obecná knižnica zorganizovala viaceré besedy so spisovateľmi. Jozef Banáš nám predstavil svoju najnovšiu knihu Velestúr, pozvanie prijali aj mladé spisovateľky Evelin Červienková a Kristína Falťanová a tiež jedna z najznámejších slovenských autoriek  Evita Urbaníková.  K hlavnej činnosti knižnice pribudli aj popoludnia s deťmi konané každú stredu a sú zamerané na zábavu, hru a tvorenie. 

Oblasť školstva

V súčasnosti výchovu a vzdelávanie detí v obci poskytuje Základná škola, J.A. Komenského 161/6, Zemianske Kostoľany a Materská škola v Zemianskych Kostoľanoch.
V júni 2015 sa uskutočnilo výberové konanie na obsadenie funkcie riaditeľa Základnej školy J. Amosa Komenského, do ktorého sa prihlásili dvaja uchádzači. Výber uskutočňovala Rada školy pri ZŠ zložená z troch zástupcov zriaďovateľa, troch zástupcov rodičov, dvoch pedagogických zamestnancov školy, jedného nepedagogického zamestnanca školy za účasti a hlasovacieho práva zástupcu Krajského školského úradu v Trenčíne a zástupcu Krajskej školskej inšpekcie v Trenčíne. Úspešným uchádzačom z výberového konania sa stal Mgr. Oliver Smida, ktorý bol zriaďovateľom vymenovaný do funkcie riaditeľa školy v mesiaci júl.
Primárna prevencia je jednou z hlavných výchovných priorít školy. Výchovno-vzdelávací proces je zameraný na podporu kvality života, prosociálnu orientáciu jednotlivca, zdravý životný štýl, podporu duševného zdravia a ochranu vlastného zdravia. Pozornosť je tiež zameraná na prevenciu rizikového správania sa v období dospievania. Na zabezpečenie disciplíny v škole sú prijímané také opatrenia, ktoré sú zlúčiteľné s ľudskou dôstojnosťou dieťaťa, s výchovou v duchu humanizmu, predchádzania všetkých foriem diskriminácie, kriminalite, intolerancie a rasizmu. 

Rozpočtové hospodárenie obce- finančné ukazovatele

Základným   nástrojom  finančného  hospodárenia  obce  bol   rozpočet   obce   na  rok   2015. Obec zostavila rozpočet podľa ustanovenia § 10 odsek 7) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Celkový rozpočet obce na rok 2015 bol zostavený ako prebytkový. Bežný rozpočet bol zostavený ako prebytkový  a  kapitálový   rozpočet ako  schodkový.
Rozpočet obce bol schválený obecným zastupiteľstvom dňa  10. 12. 2014  uznesením č.129/14.
V priebehu roka 2015 boli schválené  4 úpravy  rozpočtu  Obecným zastupiteľstvom  a 1  úprava schválená starostkou obce. Konečný rozpočet po úpravách bol prebytkový  o 8 051 €.

Úprava rozpočtu | dňa | schválené
I. úprava rozpočtu | 17.06.2015 | OcZ č. 55/15
II. úprava rozpočtu | 15.07.2015 | OcZ č. 68/15
III. úprava rozpočtu | 09.09.2015 | OcZ č. 79/15
IV. úprava rozpočtu | 25.11.2015 | OcZ č. 109/15
V. úprava rozpočtu | 31.12.2015 | Starostka obce

Celková bilancia príjmov a výdavkov rozpočtu obce 
Celková bilancia rozpočtu | 2015 | 2014
| Rozpočet | Skutočnosť | % | štruktur.podiel | skutočnosť
Rozpočtové zdroje : | | | | |
v tom : | | | | |
Bežné príjmy | 1 348 782 | 1 385 338 | 102,71% | 56,70% | 1 313 589
Kapitálové príjmy | 1 161 310 | 657 987 | 56,66% | 27,16% | 0
Finančné operácie príjmové | 391 127 | 391 127 | 100,00% | 16,14% | 0
Rozpočtové zdroje spolu | 2 901 219 | 2 434 452 | 83,91% | 100,00% | 1 313 589
Rozpočtové výdavky : | | | | |
v tom : | | | | |
Bežné výdavky | 1 213 857 | 1 135 025 | 93,51% | 46,88% | 1 065 048
Kapitálové výdavky | 1 640 976 | 1 247 644 | 76,03% | 51,53% | 197 021
Finančné operácie výdavkové | 38 335 | 38 329 | 99,98% | 1,59% | 38 142
Rozpočtové výdavky spolu | 2 893 168 | 2 420 998 | 83,68% | 100,00% | 1 300 211
Rozdiel | 8 051 | 13 454 | | | 13 378

Prebytok/schodok rozpočtového hospodárenia

| Príjem | Výdaj | Výsledok v Eur
Bežný rozpočet | 1 373 651 | 803 278 | Prebytok             570 373
Kapitálový rozpočet | 657 986 | 1 247 644 | Schodok         -   589 658
Rozpoč.organizácie | 11 687 | 331 747 | Schodok         -   320 060
Spolu | 2 043 324 | 2 382 669 | Schodok       -    339 345
Finančné operácie | 391 127 | 38 329 | Prebytok            352 798
Výsledok hospodárenia | | | -	            339 345

Pohľadávky podľa doby splatnosti v EUR :  

Pohľadávky podľa doby splatnosti

Hodnota v EUR
k 31.12.2015

Hodnota v EUR
k 31.12.2014

Pohľadávky v lehote splatnosti | 98 117 | 89 380
Pohľadávky po lehote splatnosti | 8 399 | 8 098
Spolu (súčet riadkov súvahy 048 a 060) | 106 516 | 97 478

Pohľadávky podľa zostatkovej doby splatnosti v EUR :  

Pohľadávky podľa zostatkovej
doby splatnosti

Hodnota v EUR
k 31.12.2015

Hodnota v EUR
k 31.12.2014

Pohľadávky so zostatkovou dobou splatnosti do 1 roka | 83 460 | 77 811
Pohľadávky so zostatkovou dobou splatnosti od 1 roka do 5 rokov | 8 814 | 11 405
Pohľadávky so zostatkovou dobou splatnosti dlhšou ako 5 rokov | 5 843 | 164
Spolu (súčet riadkov súvahy 048 a 060) | 98 117 | 89 380

BILANCIA AKTÍV A PASÍV k 31.12.2015 v Eur
za konsolidovaný celok obce Zemianske Kostoľany
A K T Í V A 
Názov | ZS  k  1.1.2015  v EUR | KZ  k  31.12.2015 v EUR
Majetok spolu | 4 336 765 | 5 117 998
Neobežný majetok spolu | 3 693 943 | 4 712 997
z toho : | |
Dlhodobý hmotný majetok | 3 391 580 | 4 410 644
Dlhodobý finančný majetok | 302 363 | 302 363
Obežný majetok spolu | 635 686 | 396 445
z toho : | |
Zásoby | 3 767 | 3 161
Zúčtovanie medzi subjektami VS | 224 296 | 205 602
Pohľadávky | 89 379 | 98 117
Finančný majetok | 318 244 | 89 565
Časové rozlíšenie | 7 136 | 8 556
P A S Í V A 
Názov | ZS  k  1.1.2015 v EUR | KZ  k  31.12.2015 v EUR
Vlastné imanie a záväzky spolu | 4 336 765 | 5 117 998
Vlastné imanie | 2 544 049 | 2 593 431
z toho : | |
Oceňovacie rozdiely | 0 | 0
Výsledok hospodárenia | 2 544 049 | 2 593 431
Záväzky | 971 557 | 1 072 342
z toho : | |
Rezervy | 1 300 | 1 300
Zúčtovanie medzi subjektami VS | 7 957 | 5 336
Dlhodobé záväzky | 834 362 | 809 155
Krátkodobé záväzky | 108 147 | 99 954
Bankové úvery a výpomoci | 19 791 | 156 597
Časové rozlíšenie | 821 159 | 1 452 225

Informácie o výnosoch a nákladoch
1.	Výnosy  - popis a výška významných položiek za konsolidovaný celok /v EUR/

Druh výnosov | Popis /číslo účtu a názov/ | Suma v EUR
Tržby za vlastné výkony  a tovar | 60 – Tržby za vlastné výkony a tovar | 93 133,08
Daňové a colné výnosy a výnosy z poplatkov | 63 – Daňové výnosy samosprávy | 915 878,77
| 633 – Výnosy z poplatkov | 52 058,41
Ostatné výnosy | 641 – Tržby z predaja DNM a DHM | 1 258,60
| 645- ostatné pokuty,penále, úroky.. | 45,00
| 648 -  Ostatné výnosy z prev. činnosti | 142 578,49
| 653 – zúčtovanie ost.rezerv | 1 300,00
Finančné výnosy | 662 - Úroky | 207,30
| 668 – ostatné fin. výnosy | 979,17
Mimoriadne výnosy | 693 | 260 905,82
| 694 | 25 662,12
| 697 | 1 215,18
Spolu | | 1 495 221,94

2.	Náklady  - popis a výška významných položiek za konsolidovaný celok /v EUR/

Druh nákladov | Popis /číslo účtu a názov/ | Suma v EUR
Spotrebované nákupy | 501 – Spotreba materiálu | 202 627,20
| 502 – Spotreba energie | 109 531,96
Služby | 511 – Opravy a udržiavanie | 41 680,10
| 512 – Cestovné | 2 347,73
| 518 – Ostatné služby | 178 845,67
| 521 – Mzdové náklady | 535 033,54
Osobné náklady | 524 – Zákonné sociálne poistenie | 182 126,42
| 525 – Ostatné sociálne poistenie | 868,00
| 527- Zákonné sociálne náklady | 27 324,63
Dane a poplatky | 538 – ostatné dane a poplatky | 1 501,02
Ostatné náklady na prevádzkovú činnosť | 545- ostatné pokuty, penále.... | 859,53
| 546– Odpis pohľadávky | 1 340,82
| 54 – manká a škody | 690,89
Odpisy, rezervy a opravné položky | 551 - Odpisy DHM a DNM | 140 928,00
| 553- Tvorba ostatných rezerv | 1 300,00
| 557- Tvorba zák.opr.položiek | 301,07
Finančné náklady | 562 – úroky | 8 904,74
| 568 – ost. finančné náklady | 9 947,94
Náklady na transfery | 58 – náklady na transfery zo ŠR | 2,20
Spolu | | 1 446 161,46

Prehľad o nákladoch a výnosoch v podnikateľskej činnosti obce 
				
- náklady					27 325,85 Eur
- výnosy					27 689,75 Eur
Výsledok hospodárenia			     363,90 Eur

Ostatné dôležité informácie
Finančné vzťahy voči štátnemu rozpočtu
-	boli podľa platných pokynov vysporiadané v termínoch určených na vyúčtovanie dotácií, niektoré do konca roka a niektoré v prvých mesiacoch nasledujúceho roka podľa pokynov  poskytovateľov. Transfery boli účelovo určené a boli použité v súlade s ich účelom.
Poskytovateľ dotácie, grantu | Dotácia, grant V EUR | Čerpanie prostriedkov v EUR | Nevyčerpaná dotácia, grant v EUR | Vrátená dotácia
Transfer z ESF – aktivačný | 7 079 | 7 079 | 0 | 0
Transfer zo ŠR - aktivačný | 1 249 | 1 249 | 0 | 0
Transfer zo ŠR – voľby | 414 | 414 | 0 | 0
Transfer zo ŠR – školstvo: | 234 738 | 229 402 | 5 336 | 0
Transfer na materskú školu | 2 333 | 2 333 | 0 | 0
Transfer na životné prostredie | 161 | 161 | 0 | 0
Transfer na matriku | 4 001 | 4 001 | 0 | 0
Transfer zo ŠR – register obyvateľstva obyvateľov | 567 | 567 | 0 | 0
Transfer zo ŠR – pre deti v hm.núdzi | 1 086 | 1 086 | 0 | 0

Spolu

251 628

246 292

5 336

0
0

Dotácie poskytnuté obcou 

a) príspevky vo výške 4 150 EUR na reprezentáciu obce poskytnuté fyzickým osobám - podnikateľom:
ZO SZZP v Zem. Kostoľanoch				               500 EUR 
ZO SZPB v Zem. Kostoľanoch				               500 EUR
DFS Domovina			                        2 000 EUR
Klub leteckých modelárov				               200 EUR
Krúžok Energetik				               300 EUR
Kynologický klub „ARZÉN“					    200 EUR
Ing. Štefan Karak					    150 EUR
Tomáš Benko					    150 EUR
Laura Belicová					    150 EUR
b) poskytnuté  príspevky  spoločenským organizáciám 29 830 EUR, z toho:
Rímsko - katolícka cirkev								   900 EUR
Cirkevný zbor ECAV na Slovensku Zem. Kostoľany				   800 EUR
Jednota dôchodcov									   900 EUR
eRko – hnutie kresť.spoločenstiev detí						   830 EUR
TJ Slovan Zemianske Kostoľany						         26 400 EUR

Významné investičné akcie

Finančne najnáročnejšou a najrozsiahlejšou investičnou aktivitou, ktorou sa obec zaoberala v roku 2015 bola realizácia diela „Revitalizácia nehnuteľnej kultúrnej pamiatky - Kaštieľ I.        v Zemianskych Kostoľanoch“  na ktorú obec čerpala nenávratné finančné prostriedky z fondov EÚ prostredníctvom Regionálneho operačného programu, prioritná os 3 Posilnenie kultúrneho potenciálu regiónov a infraštruktúra cestovného ruchu najviac do výšky 1 072 737,19 €, čo predstavuje 95% celkových oprávnených výdavkov na realizáciu projektu. Zvyšných 5% najviac do  výšky 56 459,90 € vyčlenilo obecné zastupiteľstvo z rozpočtu obce na rok 2015.  Zrealizované práce - odvodnenie stavby, obnova exteriérových omietok, inžinierske siete (voda, elektrina, kanalizácia, vykurovanie), vybudovanie sociálnych zariadení, výmena okien, dverí, položenie podláh, obnova interiérových omietok, dodávka a montáž svietidiel a ďalších súčastí stavby, reštaurátorské práce na kamenných prvkoch (okenné a dverové rímsy) a drevených prvkoch (brány, vstupné dvere), revitalizácia nádvoria parku (výmena povrchu za dlažbu, verejné osvetlenie, mobiliár – lavičky, odpadkové koše), rekonštrukcia chodníkov v priľahlom parku          a doplnenie mobiliáru – lavičky, odpadkové koše, rozšírenie verejného osvetlenia. Ďalšie oprávnené výdavky -  obstaranie informačno-komunikačných technológií (signalizačné zariadenie, kamerový systém, výpočtová technika, internet, veľkoplošná obrazovka, dataprojektor)                  a interiérové  vybavenie (stoly, interiérové a exteriérové stoličky, sedačky, stolíky, vybavenie kancelárie, šatňový systém, kuchynská linka, kuchynské spotrebiče, doplnkový sortiment sociálnych zariadení, vitríny a mobiliár do múzea, spracovanie scenára múzea, ošetrenie zozbieraných predmetov, inštalácia expozície, propagácia ....). Po realizácii verejného obstarávania boli náklady, a tým aj dotácia, upravené podľa výsledkov verejného obstarávania na 788 445,30 €. Obec zo svojho rozpočtu investovala do tohto diela finančné prostriedky vo výške 5% oprávnených nákladov projektu 41 498 €, neoprávnené výdavky projektu vo výške 13 503 € a kanalizačnú prípojku vo výške 1 198 €. Počas rekonštrukcie obec rozhodla, že mimo schválených aktivít zrealizuje aj ďalšie aktivity, ktoré nesúvisia priamo s projektom, ale v budúcnosti by mohli počas prevádzky narušiť už zrealizovaný projekt - čistenie povalových a pivničných priestorov. 
Ďalším projektom podporeným zo štrukturálnych fondov Európskej únie,  z operačného programu Konkurencieschopnosť a hospodársky rast, realizovaným v roku 2015, je projekt „Rekonštrukcia verejného osvetlenia v obci Zemianske Kostoľany“. K realizácii došlo na základe prioritnej osi 2 - Energetika, opatrenie 2.2 – Budovanie a modernizácia verejného osvetlenia pre mestá a obce a poskytovanie poradenstva v oblasti energetiky. Predmetom projektu bola rekonštrukcia jestvujúcej sústavy verejného osvetlenia v obci Zemianske Kostoľany. Zámerom projektu bolo splnenie technických noriem pre osvetlenie komunikácii a verejných priestranstiev, ako aj zníženie energetickej náročnosti osvetľovacej sústavy, energetická efektívnosť                      a zabezpečenie bezporuchovej prevádzky verejného osvetlenia. V rámci projektu sa vymenilo 217 ks starých svietidiel za nové LED svietidlá a bolo doplnených 103 nových LED svietidiel. Vymenených bolo 5 ks rozvádzačov pre napájanie za nové s integrovanou jednotkou spínania         s dátovou komunikáciou a dispečingom a 10,2 km káblov. Ministerstvo hospodárstva SR po preskúmaní rozpočtu vyhodnotilo, že výdavky vo výške 12 120 € sú neoprávnené, zvyšná suma 320 944,94 € sú výdavkami oprávnenými. Z tejto sumy ministerstvo poskytlo dotáciu vo výške 95%, čo predstavuje 304 897,69 €. Neoprávnené výdavky a zvyšný podiel 5%, čo predstavuje sumu 16 047,25 €, hradí obec z vlastného rozpočtu.
Ďalšie investičné aktivity boli zamerané hlavne na starostlivosť o majetok. Obec zabezpečila realizáciu týchto diel :
•	osadenie pieskoviska s uzatvárateľným poklopom na bytovkách Domovina ,
•	oprava lavičiek na cintoríne Hôrka,
•	rekonštrukcia priestorov bývalej zasadačky v DK SNP za účelom zriadenia čitárne v obecnej knižnici, oprava omietok a výmena podlahy,
•	 obstaranie a montáž klimatizačného zariadenia do nebytového priestoru Zdravá výživa na miestnej tržnici,
•	obstaranie odpadových nádob na psie exkrementy, 
•	zabezpečenie novej antuky na tenisové kurty,
•	označenie autobusových zastáviek názvom obce,
•	rekonštrukcia miestnej komunikácie na ul. B. Nemcovej,
•	vybudovanie chodníka na ul. Pod Horou,
•	spevnenie svahu v novej časti dvora materskej školy betónovými tvárnicami,
•	odvodnenie budovy potravín na ul. Domovina,
•	oprava triedy v základnej škole,
•	výmena okien a dverí na budove hasičskej zbrojnice,
•	vybudovanie nového ihriska v materskej škole,
•	natieračské práce na bránach garáží vo vlastníctve obce na ul. Ľ. Štúra, na streche zdravotného strediska, na detských ihriskách, 
•	doplnenie lavičiek na ihrisko Domovina bytovky,
•	odstránenie stavby súpisné číslo 445 na ul. Kpt. Weinholda,
•	vyriešenie dopravnej situácie na ul. Domovina – zabezpečenie súhlasu na zníženie rýchlosti pre nákladné motorové vozidlá na rýchlosť 40 km/hod., obstaranie a osadenie trvalého dopravného značenia, 
Z inžinierskej činnosti je to:
•	spracovanie projektových dokumentácií – Baroková kúria kaštieľa inžinierske siete, Spevnené plochy Domovina 388, Spevnené plochy pri objekte č.3, Výmena plynových kotlov v ZŠ, 
•	výber dodávateľa na služby „ Územný plán zóny Pažite II.“ a „ Verejný obstarávateľ územného plánu zóny Pažite II.“, 
•	zabezpečenie verejného obstarávania na dodávateľa služieb „Vývoz komunálneho odpadu   v obci Zemianske Kostoľany“, 
•	 zabezpečenie časti zákazky „Obstaranie územného plánu zóny Pažite II.“ - schválenie Zadania územného plánu zóny Pažite II. a zabezpečenie jeho uloženia na Krajskom úrade   v Trenčíne,
•	pracovné stretnutia so zástupcami schvaľujúcich inštitúcií k návrhom riešenia spevnených plôch a parkovacích miest na ulici Kpt. Weinholda, 4.apríla (pred budovou s obchodnými prevádzkami a klubom dôchodcov) a Domovina (pred bytovkou č.388), 
•	poskytnutie súčinnosti Stredoslovenskej vodárenskej spoločnosti, a.s. Banská Bystrica pri majetko-právnom vysporiadaní pozemkov vo vlastníctve fyzických a právnických osôb, ktoré majú byť dotknuté výstavbou kanalizácie a čističky odpadových vôd v obci Zemianske Kostoľany, 
•	spolupráca v procese prípravy výberu dodávateľa a realizácie prác „Učebňa pracovného vyučovania v základnej škole“,
•	zabezpečenie povinných príloh a spracovanie žiadosti o poskytnutie finančných prostriedkov z programu Obnovme si svoj dom na „Pamiatkový výskum nehnuteľnej kultúrnej pamiatky Sýpka“ a na „Pamiatkový výskum nehnuteľnej kultúrnej pamiatky Kišasonkin kaštieľ“, 
•	zabezpečenie povinných príloh a spracovanie žiadosti o poskytnutie finančných prostriedkov na „Rozšírenie kamerového systému v obci Zemianske Kostoľany“, 

Predpokladaný budúci vývoj

Mnohé investičné akcie sú v štádiu rozpracovania a niektoré sú už v čase zostavovania tejto výročnej správy ukončené. Spomenieme napríklad:

•	realizácia diela „Sociálne zariadenia v budove hasičskej zbrojnice“, 
•	ukončenie terénnych úprav súvisiacich s dielom „Odstránenie stavby súpisné číslo 445 na Ulici kpt. Weinholda, 
•	výber dodávateľa realizácia diela „Rekonštrukcia stĺpov miestneho rozhlasu“,  
•	výber dodávateľa a realizácia diela „Výmena plynových kotlov v základnej škole“, 
•	výber dodávateľa a realizácia diela „Baroková kúria - rozvody inžinierskych sietí“, 
•	realizácia svetelno-technického merania v súlade s realizáciou projektu „Rekonštrukcia verejného osvetlenia v obci Zemianske Kostoľany“, 
•	výber dodávateľa prác, spracovanie projektovej dokumentácie a zabezpečenie územného rozhodnutia pre stavbu „Spevnené plochy a parkovacie miesta - bytovka Domovina 388", 
•	spracovanie čistopisu Územného plánu zóny Obytný súbor Pažite II. a jeho verejné prerokovanie, 
•	riešenie problematiky napojenia inžinierskych sietí z ENO pre budovu Telovýchovnej jednoty SLOVAN na futbalovom ihrisku (elektrická energia, kanalizácia), zabezpečenie materiálu na novú prípojku elektrickej energie, zmluvné ošetrenie odvedenia odpadových vôd, 
•	zabezpečenie komplexného prečistenia dažďovej kanalizácie ENO na Ulici J. Hagaru a kpt. Weinholda,
•	spracovanie projektovej dokumentácia a riešenie dopravného značenia a parkovania pri materskej škole,
•	zabezpečenie dodávateľa služieb a uzavretie zmluvy s organizáciou zodpovednosti výrobcov na zabezpečenie miestneho systému triedeného zberu komunálneho odpadu - obaly a neobaly v zmysle platnej legislatívy upravujúcej nakladanie s odpadmi, 
•	súčinnosť pri spracovaní projektu „Environmentálny kalendár“ pre materskú školu za účelom získania finančného grantu na realizáciu projektu,
•	zabezpečenie zostavenia, grafického spracovania a tlače monografie Zemianske Kostoľany, 
•	doplnenie antuky a ďalšieho náradia a vybavenia potrebného na prevádzku tenisových kurtov, 
•	odstránenie časti skorodovaného zábradlia renesančného parku, 
•	zakúpenie malotraktora na účel kosenia futbalového ihriska, 
•	realizácia aktivačnej činnosti dlhodobo nezamestnaných občanov,
•	v spolupráci s Dobrovoľným hasičským zborom riadenie prác na ochranu majetku občanov počas zvýšeného výskytu zrážok a zaplavovania pivníc na Ulici J.Hagaru, -
•	pracovné rokovania v súvislosti s prípravou projektovej dokumentácie na lávku pre peších cez Lazný potok, 
•	pracovné rokovania s účastníkmi budúceho stavebného konania počas prípravy projektovej dokumentácie na stavbu „Spevnené plochy pri budove č. 3 (klub dôchodcov, drogéria, textil), 
•	oprava najväčších výtlkov na ceste na Ulici Boženy Němcovej smerom na cintorín na základe podnetu občanov, 
•	čistenie miestnych komunikácií po zimnej údržbe, - výsadba zelene, strihanie a údržba kríkov, vykonávanie bežných udržiavacích prác v obci
V oblasti školstva a športu
•	postupné rekonštrukcie ďalších tried
•	rekonštrukcia kuchyne školskej jedálne základnej školy
•	vytvorenie prírodnej učebne pre žiakov
•	hľadanie možností na obnovu športovísk v areály základnej školy z mimorozpočtových prostriedkov (basketbalové ihrisko, dráha, doskočisko)
•	poskytnutie pomoci pri zriadení náučného chodníka na dvore materskej školy
•	zabezpečenie údržby v časti starého pavilónu materskej školy (výmena opotrebovaných súčastí budovy, podlahy, omietky)
•	vybudovanie nového bezpečného ihriska v areály materskej školy
•	spolupráca s TJ Slovan, podpora práce s mládežou a úspešných jednotlivcov
•	v prípravnej fáze sa zaoberať možnosťami hľadania lokalít a vytvárania zón pre cyklistov a korčuliarov
V oblasti kultúry
•	pokračovať v poriadaní doterajších pozitívne osvedčených kultúrnych podujatí vrátane besied so spisovateľmi
•	zapájanie talentovaných občanov do aktivít v obci, vytváranie priestoru na prezentáciu ich talentu
•	vybudovanie amfiteátra za Domom kultúry SNP
•	knižnice
•	spolupráca s miestnymi spoločenskými organizáciami a klubmi a podpora ich činnosti
V oblasti životného prostredia
•	v spolupráci so Slovenským vodohospodárskym podnikom, š.p., zabezpečiť čistenie vodných tokov
•	zrealizovať revitalizáciu zelene na Čapáši na Domovine
•	spolupracovať so Stredoslovenskou vodárenskou spoločnosťou, a.s. pri výstavbe kanalizácie obce a vytvárať priestor na lobing na obhajovanie oprávnených požiadaviek občanov, ktoré sa môžu pri výstavbe vyskytnúť
•	postupné skrášľovanie jednotlivých ulíc úpravami obecných pozemkov
•	zriadenie ihriska pre dospelých

Udalosti osobitného významu po skončení účtovného obdobia
Táto výročná správa sa vyhotovuje za účtovné obdobie od 1.1.2015 do 31.12.2015. Po ukončení účtovného obdobia nenastali žiadne udalosti osobitného významu, ktoré by  bolo potrebné uviesť v tejto výročnej správe. 

V Zemianskych Kostoľanoch,  dňa  12. 10. 2016

									Ing. Jana Školíková
								                   starostka obce

Prílohy: 
1. 	Výrok audítora k IÚZ
1.	Individuálna účtovná závierka:
a)	Výkaz ziskov a strát
b)	Súvaha
2.	Poznámky k individuálnej účtovnej závierke 
3.	Konsolidovaná účtovná závierka:
c)	Konsolidovaný výkaz ziskov a strát
d)	Konsolidovaná súvaha
4.	Poznámky za konsolidovaný celok